Gaindegia

Gaindegia Euskal Herriko ekonomiarako eta gizarte garapenerako behategia da, gizarte zibilaren ekimenez 2004an sortua. Eragile ekonomiko eta sozialez dago osatua, eta bere azterketetan osotasunean hartzen du Euskal Herria, muga administratiboez gain.

Gaindegiaren egoitza nagusia Andoaingo Martin Ugalde Kultur Parkean dago.

 Helburuak 
Gaindegiaren helburu nagusia nazio ikuspegiz Euskal Herriaren errealitate sozioekonomikoa ikertu eta ezagumendu hori gizartearen esku jartzea da. Euskal Herri osoan zenbat langabetu dagoen, zer Barne Produktu Gordin duen, per capita errenta, sektore ekonomikoak nola kokatzen diren, berrikuntza maila… Herri bati bete-betean eragiten dioten halako adierazleak muga administratiboez gaindi jorratzen zituen erakunderik ez zegoen lehenago, eta hutsune hori betetzeko sortu zen Euskal Herriko ekonomia eta gizarte garapenerako behategia. Ezagutza bildu, sortu eta zabaltzeko.

eragile sozioekonomiko aktiboa izan nahi duenez, behaketa hutsetik haragoko lana ere egiten du. Hiru jardun-lerro hautatu ditu Gaindegiak:

 Euskal Herriaren argazki sozioekonomiko eguneratua landu, estatistikaren bitartez.
 Argazki hori zabaldu eta edukiei buruz estamentuen artean gogoeta egin.
 Izaera sozioekonomikoko muga administratiboez gaineko ekimenak sustatzen eta bultzatzen lagundu, bai enpresagintzan, bai ekinbide sozietarioetan eta bai bestetan.


 Plataforma digitalak 
Horretarako, batetik, sektorekako nahiz lurraldekako errealitate sozioekonomikoaren jarraipena egiten du elkarteak, eta, bestetik, sortzen duen ezagumendu hori aditu, ikerlari, profesional, kazetari eta gizarte osoaren esku jartzen du, hainbat jarduera eta ekimenen bitartez: txostengintza, plataforma digitalak (atlasa.eus, www.datuak.net, www.euskalgeo.net), telebista saioak (EuskalEgitura), mintegi eta hitzaldiak, gogoetak eta analisiak.

Hala, nazio garapenari lagunduko dioten ezagumendu eta jarrerak sustatzen laguntzen du elkarteak.

 Espainiako Gobernuaren EAEko Ordezkaritzaren jopuntuan 2015ean 
2015ean Espainiako Gobernuaren EAEko Ordezkaritzak zalantzazko legalitatea zuen polizia-txosten bat baliatu zuen Gaindegiaren kontra jotzeko, jasotako diru laguntza batzuei helegitea jartzeko. Gaindegia-ren inguruko 25 lagun zelatatu zituen poliziak, eta txosten batean jaso zuten haien jardun politikoaren berri: sindikatuetako afiliazioak, mugimendu sozialetako parte-hartzea, ordezkaritza-karguak, hautagaitzak, manifestazioetan eta bileretan parte hartu izana... Datu pertsonal ugari ziren. Gaindegiak Poliziaren ikerketaren berri izan zuen geroago epaiketa hura aurrera joan zenean. Epaileak kritikatu egin zuen era horretako ikerketa bat egin izana diru laguntzei helegitea jartzeko. Laguntzen auzia bera ere ebatzi zuen auzitegiak: ontzat jo zuen emandako laguntza. Geroxeago 2021eko ekainean Gaindegia desegin egin behar zen diru-laguntzen faltan eta zailtasun ekonomikoengatik.

 2021eko krisia 
2021eko ekainean desegin zen behatokia zailtasun ekonomikoengatik.  Paul Bilbao Kontseiluko idazkari nagusiak albiste «ikaragarri txarra» zela esan zuen, eta «harriduraz eta kezkaturik» hartu zuen albistea Kike Amonarrizek, Euskaltzaleen Topaguneko lehendakariak. Geroago, zerbitzua berpiztea lortu zuten 2024an.

 Erreferentziak 

 Ikus, gainera 

 Antxon Lafont
 Anton Borja
 Kattalin Saint-Marie
 Helena Franco
 Iñaki Dorronsoro
 Anjeles Iztueta
atlasa.eus

 Kanpo estekak 

 Webgune ofiziala 
 «Euskal Herriko adierazleen galeria 2004 - 2024 | Gaindegia» txostena. www.gaindegia.eus

Kategoria:Euskal Herriko kultur erakundeak
Kategoria:Estatistika erakunde ofizialak